Ելենա Մալիշևա

Ելենա Վասիլևնա Մալիշևա (, ծննդյամբ՝ Շաբունինա, ), ռուս հեռուստահաղորդավարուհի, բժիշկ-թերապևտ, սրտաբան, մանկավարժ, բժշկական գիտությունների դոկտոր, պրոֆեսոր, հասարակական գործիչ։

Ռուսական Առաջին ալիքով հեռարձակվող «Առողջություն» և «Ապրել առողջ» հեռուստահաղորդումների ղեկավար և հաղորդավարուհի, Մոսկվայի պետական բժշկա-ստոմատոլոգիական համալսարանի պրոֆեսոր։

Կենսագրություն 
Ծնվել է 1961 թվականի մարտի 13-ին Կեմերովոյում, բժիշկների ընտանիքում։ Մայրը՝ Գալինա Ալեքսանդրովնան, իսկ հայրը՝ Վասիլի Իոսիֆովիչը եղել են բժիշկներ մեծ հիվանդանոցներից մեկում։ Ավագ քույրը՝ Մարինա Վասիլիևնա Կոստենկոն  բժիշկ-նյարդաբան է, ապրում է Տուապսեում, մասնագիտությամբ բժիշկ է։ Երկվորյակ եղբայրը՝ Ալեքսեյը վիրաբույժ է, բժշկական գիտությունների դոկտոր, Մոսկվայի  Բոտկինի անվան կլինիկական ինֆեկցիոն հիվանդանոցի գլխավոր բժիշկը։

Ելենան ոսկե մեդալով ավարտել է Կեմերովոյի թիվ 19 միջնակարգ դպրոցը և ընդունվել Կեմերովոյի բժշկական ինստիտուտի բուժական ֆակուլտետ, որն ավարտել է կարմիր դիպլոմով՝ 1983 թվականին։

1984 թվականին ավարտել է ԽՍՀՄ բժշկական գիտությունների ակադեմիայի ասպիրանտուրան։  1987 թվականին պաշտպանել է ատենախոսություն՝ բժշկական գիտությունների թեկնածուի գիտական աստիճան ստանալու համար՝ թեման «Սրտային առիթմիաների կանխարգելում և վերացում սթրեսային ազդեցություններին հարմարվելու և գամմա-ամինոբուտիրաթթվի ակտիվացման միջոցով»։ Որոշ ժամանակ աշխատել է բժիշկ-թերապևտ, եղել է Ն. Ի. Պիրոգովի անվան Ռուսաստանի ազգային հետազոտական բժշկական համալսարանի ներքին հիվանդությունների ամբիոնի ասիստենտ։

Ներկայումս Մոսկվայի պետական բժշկա-ստոմատոլոգիական համալսարանի պրոֆեսոր է։ 1992 թվականին վարել է «Բաղադրատոմս» հաղորդումը, որը եթեր է հեռարձակվել Կեմերովո քաղաքի «Կուզբաս» հեռուստաալիքով։

1994 թվականին վարել է «Բժիշկ կանչե՞լ եք» ամենօրյա հաղորդումը։

1997 թվականին «Առողջություն» ծրագրի վերաթողարկումից հետո Ելենան դարձել է ծրագրի հաղորդավար, ղեկավար և հեղինակ։ Առաջին եթերը հեռարձակվել է 1997 թվականի հոկտեմբերի 3-ին։ Մինչև 2014 թվականը հաղորդումը հեռարձակվել է նաև «Ռուսաստանի ռադիոյով»։

2000 թվականի դեկտեմբերին Ալեքսանդր Ռոզենբաումի հետ կազմակերպել է «Կոչում» ամենամյա ազգային բժշկական մրցանակաբախշությունը։

2003 թվականին Դանա Բորիսովայի և Լարիսա Կրիվցովայի հետ կարճ ժամանակով վարել է Առաջին ալիքով եթեր հեռարձակվող «Կանանց քաղաք» հաղորդաշարը։

2007 թվականից «Ռուսական հեռուստատեսության ակադեմիայի» անդամ է։

Բժշկության ոլորտում մոտ 50  գիտական հրապարակումների հեղինակ է։ 2012 թվականից ակտիվորեն զբաղվում է կոմերցիոն նախագծով՝ «Ելենա Մալիշևայի սննդակարգ»։

«Համառուսաստանյան ժողովրդական ճակատի» կենտրոնական շտաբի անդամ է։ 2018 թվականին Մոսկվայի քաղաքապետի ընտրությունների ժամանակ եղել է Սերգեյ Սոբյանինի վստահելի անձը։

Ընտանիք 
Ամուսին՝ Իգոր Յուրևիչ Մալիշև (1959, Հունվարի 17, Նովոկուզնեցկ)՝ Մոսկվայի պետական բժշկա-ատամնաբուժական համալսարանի պրոֆեսոր, բժշկության դոկտոր, մոլեկուլային կենսաբանության մասնագետ, լաբորատորիայի ղեկավար, Ռուսաստանի Դաշնության նախագահի մրցանակակիր։

Ավագ որդին՝ Յուրի Իգորևիչ Մալիշևը (1988, մարտի 16) մասնագիտությամբ բժիշկ է, որոշ ժամանակ զբաղվել է պրոդյուսերական աշխատանքով։ 2020 թվականից ԱՄՆ-ում ուսումնասիրում է սրտաբանություն։ Ամուսնացել է 2014 թվականին, կինը հայուհի է,  ունեն երկու որդի։

Կրտսեր որդին՝ Վասիլի Իգորևիչ Մալիշևը (1990, դեկտեմբերի 21) փաստաբան է, ավարտել Ռուսաստանի իրավաբանական ակադեմիան, որից հետո ուսումը շարունակել է ԱՄՆ-ի փաստաբանական դպրոցներից մեկում։

Ելենա Մալիշևա բժշկական կենտրոններ  
Ելենա Մալիշևա բժշկական կենտրոններ են  գործում են Մոսկվայում, Սանկտ Պետերբուրգում և Կրասնոդարում։ Ռուսաստանի տարբեր քաղաքներում բացվել են նիհարելու կլինիկաներ, որոնց ցանցն անընդհատ ընդլայնվում է։

2018 թվականի նոյեմբերին Մոսկվայի Մալիշևայի բժշկական կենտրոնում ստուգման արդյունքում լուրջ խախտումներ են արձանագրվել, ինչի արդյունքում կլինիկան վարչական  տուգանքի է ենթարկվել։

Քննադատություն  
«Սոյուզֆարմա» դեղագործական ընկերությունը մեղադրել է Ելենա Մալիշևային՝ դեղագործների մասնագիտական պատիվը վիրավորելու և  ինքնաբուժություն քարոզելու համար։
 Կենցաղային տեխնիկա և ամանեղեն արտադրող «Tefal» ընկերությունը մեղադրել է Ելենայի հաղորդումը, երբ Մալիշևան գովազդել է  այլ ապրանքանիշի արտադրանք՝ համեմատելով այն «Tefal»-ի արտադրանքի հետ։

Կոռուպցիայի դեմ պայքարի հիմնադրամի հետաքննություն 
2020 թվականի ապրիլի վերջին Ալեքսեյ Նավալնին հետաքննություն է սկսել Ելենա Մալիշևայի և նրա ընտանիքի Նյու Յորքի արվարձաններում գտնվող շքեղ առանձնատան, ինչպես նաև մի քանի բնակարանների վերաբերյալ, որտեղ ապրում են նրա որդիները։ Նյու Յորքի արվարձաններում գտնվող տունը  եղել է 2016 թվականին Բերգեն շրջանի ամենաթանկ վաճառված տունը։ Ըստ Նավալնիի ԱՄՆ-ում Ելենա Մալիշևայի և նրա ընտանիքի անշարժ գույքի ընդհանուր արժեքը կազմում է 11 միլիոն դոլար, ինչը Մալիշևների ընտանիքը չէր կարող իրեն թույլ տալ նման ծախսեր։

Կոռուպցիայի դեմ պայքարի հիմնադրամը համոզված է, որ Ելենա Մալիշևան այդ գումարները ստացել է իր քարոզչական գործունեության համար, Առաջին ալիքում աշխատելու ժամանակ, «Միասնական Ռուսաստան» կուսակցության անդամ  Սերգեյ Սոբյանինին  և Վլադիմիր Պուտինին աջակցելու համար։ Բացի դրանից հիմնադրամը նշել է, որ Ելենան համաճարակի ժամանակ կեղծ տեղեկություններ է տարածել կորոնավիրուսի վարակի վտանգի մասին։

Պարգևներ
Բարեկամության մեդալ(2006)
«Հայրենիքին մատուցած առողջապահական ծառայությունների համար մեդալ»
«Առողջապահության ոլորտում գերազանցության մեդալ»
Լև Նիկոլաևի անվան ոսկե մեդալ (2012)՝ գիտությունն ու մշակույթը հանրայնացնելու համար

Ծանոթագրություններ

Արտաքին հղումներ 
 Программа «Здоровье»
 Елена Малышева — доктор, телезвезда, мама
 Елена Малышева на сайте 1 канала
 Елена Малышева: Жалею, что не переспала с друзьями
 «Мятежная и сексуальная красавица»: Елена Малышева показала свой портрет без очков

Հաղորդավարուհիներ ըստ ազգության
Ռուս հաղորդավարներ
Ռուս բժիշկներ
Մանկավարժներ այբբենական կարգով
Խորհրդային մանկավարժներ
Ռուս մանկավարժներ
Բարեկամության շքանշանի ասպետներ (Ռուսաստան)
Ռուս հասարակական գործիչներ
Բժշկական գիտությունների դոկտորներ
Խորհրդային պրոֆեսորներ